stanford-oval/wikipedia huggingface dataset:
Vuoden 2005 konklaavi
Uusi paavi > Joseph Ratzinger eli Benedictus XVI

Kardinaalina Ratzingeria pidettiin katolisen kirkon konservatiivisen siiven johtohahmona, joka on korostanut opin puhtautta, vastustaa ehkäisyä, tuomitsee homoseksuaalisuuden, naispappeuden ja radikaalifeminismin sekä vastustaa keskustelua pappien selibaatin poistamisesta. Lisäksi uskonopin kongregaation johtajana Ratzinger oli myös osavastuullinen Vatikaanin kielteiseen suhtautumiseen vapautuksen teologiaa kohtaan. Hänen näkemyksensä mukaan katolinen kirkko on ainoa oikea kirkko, ja kardinaalikaudella hänen suhtautumisensa viime aikoina alkaneeseen uskontojen lähentymiseen ja vuoropuheluun oli hyvin jyrkkä. Ihmisenä häntä pidetään kuitenkin miellyttävänä, älykkäänä, pohdiskelevana, uutterana ja kohteliaana sekä hieman ujona verrattuna muuten vahvaan maineeseensa.
Vuoden 2005 konklaavi verrattuna muihin konklaaveihin

Vuoden 2005 konklaavi oli suhteellisen lyhyt verrattuna sitä edeltäneisiin 1900-luvun paavinvaaleihin. 1900-luvulla pidetyistä konklaaveista vain kahden, vuosien 1978 ja 1939, kesto oli vuoden 2005 konklaavin tavoin kaksi päivää. Molemmissa konklaaveissa oli kuitenkin jonkinasteinen kriisitilanne: vuonna 1939 toinen maailmansota oli puhkeamaisillaan ja 1978 kardinaalikollegio oli käytännössä kriisitunnelmissa Johannes Paavali I:n yllättävän kuoleman takia.
Vuoden 2005 konklaavi päätyi vain kahdessa päivässä konservatiiviseen ehdokkaaseen, jonka odotettiin jatkavan edeltäjänsä Johannes Paavali II:n linjaa. 1900-luvulla konklaavit päätyivät myös muutaman kerran konservatiiviseen ehdokkaaseen, vaikkakin myös uudistusmieliset pääsivät paavinistuimelle. Koska valituksi tullut Joseph Ratzinger oli selvästi konservatiivien ehdokas, ei konklaavi aiheuttanut merkittävää täyskäännöstä Vatikaanin politiikassa. Sinänsä konklaavi kuitenkin päätyi edeltäjästään, vuoden 1978 toisen konklaavista, poiketen suhteellisen vanhaan paaviin. Tämä oli jo osattu ennakoida, vaikkakin uuden paavin iän pituutta oli paikoin ennustettu toteutunutta lyhyemmäksi. Esimerkiksi CNN:n kommentaattori epäili ennen konklaavia, että sopiva ikä Johannes Paavali II:n seuraajalle olisi noin 65–72 vuoden ikähaarukassa.
Vuoden 2005 konklaavi oli myös historian ensimmäinen konklaavi, joka toimi Johannes Paavali II:n vuonna 1996 laatiman Universi Dominici Gregis -kirjeessä esitettyjen ohjeiden mukaan. Näiden uusien sääntöjen ansiosta kardinaalien yksinkertainen enemmistö riittää paavin valintaan normaalin kahden kolmasosan enemmistön sijasta, mikäli 12 päivän kuluessa ei ole muuten onnistuttu valinnassa. Tämä mahdollistaa tilanteen, jossa enemmistön saaneen ehdokkaan kannattajat voivat viivytystaktiikalla varmistaa ehdokkaansa valinnan. Säännöstä johtuen vuoden 2005 konklaavia voidaan pitää paavinvaalina ainutlaatuisena, sillä aikaisempien vuosien ehdoton vaatimus kahdesta kolmasosasta pakotti kardinaalikollegion usein etsimään kompromissiehdokkaita. Vuoden 2005 konklaavissa sääntöä ei kuitenkaan tarvinnut toteuttaa.
Paavi Johannes Paavali II:n hautajaiset. Kuvassa lähellä oikeaa alakulmaa näkyy tuleva paavi Joseph Ratzinger.
Ennen vuoden 2005 konklaavia arveltiin, että kollegio saattaisi vuoden 1978 tavoin päätyä ei-italialaiseen kardinaaliin. Kuvassa yksi ennakkosuosikeista, itävaltalainen Christoph Schönborn.
Kardinaalivaltiosihteeri Angelo Sodano oli yksi ennakkosuosikeista paaviksi, eli nk. papabile.
Kardinaali Ratzinger.
Paavi Benedictus XVI paaviksi tulonsa jälkeen.
FAB-9000

Venäläinen FAB-9000 lentopommi.
FAB-9000 (ven. ФАБ-9000; Fugasnaja aviatsionnaja bomba) on venäläisvalmisteinen, raskas ilmasta pudotettava räjähdyspommi. Sitä pystyvät kuljettamaan vain raskaat pommikoneet, kuten Tupolev Tu-16 "Badger", Tupolev Tu-22M "Backfire"  sekä Tupolev Tu-95 "Bear-H" ja superraskas Tupolev Tu-160 "Blackjack". Pommin pituus on 5,05 metriä sekä halkaisija 1,2 metriä eli 47 tuumaa. Noin 9400 kg:n omamassan pommi käyttää räjähteenä TNT:ta. FAB-9000:n muotoilu lienee erityistä, eikä vaikuta kovinkaan aerodynaamiselta. Pommi käyttää kahta erilaista sytytyskärkeä, joista toinen on viivästetty. Pommityyppi kehiteltiin 1950-luvulla, ja sitä pienempi pommi on FAB-5000.
Käännös suomeksi
Kivun konflikti

Kivun konflikti on aseellinen kapina Kongon demokraattisen tasavallan itäosissa Pohjois- ja Etelä-Kivun maakunnissa Ruandan vastaisella rajalla. Kapina on jatkoa Kongon sodan väkivaltaisuuksille.
Tapahtumat > 2007–2013

Konflikti käynnistyi vuonna 2007, kun Kongon armeijan kenraali Laurent Nkunda perusti oman CNDP-armeijan vastustamaan hallitusta. Nkunda syytti YK:n vuonna 2005 aloittamaa MONUC-rauhanturvaoperaatiota sotarikoksista ja kyvyttömyydestä hillitä Kivun alueen levottomuuksia. Alueella toimi myös muita kapinallisryhmiä, jotka liikkuivat myös Ruandan puolella.
CNDP taisteli rauhanturvaajia ja Kongon armeijaa vastaan kaksi vuotta. Vuoden 2008 rauhansopimus ei vaikuttanut taisteluihin, mutta tammikuussa 2009 Nkunda saatiin kiinni ja CNDP:n uusi johtaja Bosco Ntaganda suostui rauhanehtoihin joissa CNDP sulautettiin Kongon armeijaan. Kongo ja Ruanda aloittivat yhdessä sotilasoperaation keväällä 2009 FDLR-sissiryhmää vastaan, mikä kuitenkin epäonnistui. Hyökkäyksiä laajennettiin seuraavana vuonna myös Ugandan puolelle LRA:n ja ADF:n asemiin.
Vuotta 2010 seurasi rauhallisempi mutta edelleen levoton vaihe konfliktissa. Konflikti kiihtyi uudelleen vuonna 2012 kun Kongon armeijasta irtautui M23-ryhmittymä Bosco Ntagandan johdolla. M23 menestyi taistelussa Kongon armeijaa ja rauhanturvaajia vastaan; se valloitti muun muassa merkittävän Goman kaupungin 11 päivän ajaksi. Alkuvuodesta 2013 Uganda järjesti Kivun alueen rauhankonferenssin, joka ei kuitenkaan tuonut konkreettisia ratkaisuja konfliktiin.
Vuoden 2013 aikana Ntaganda yllättäen antautui, ja M23 alkoi kärsiä tappioita taisteluissa. Järjestö menetti viimeisen tukikohtansa lokakuussa ja antautui hallituksen joukoille. YK arvioi että M23:n jälkeenkin alueella vaikutti vielä noin 30 pienempää kapinallisryhmää. Tammikuussa 2015 Kongon armeija aloitti rauhanturvajoukkojen tuella laajan sotilasoperaation FDLR-ryhmittymän lyömiseksi. Sama ryhmittymä oli laajentanut toimintaansa jo Burundin puolelle.
YK:n asiantuntijat ovat syyttäneet naapurimaa Ruandaa vuodesta 2012 lähtien aseiden, logistisen tuen ja jopa kapinallisten komentamisesta. Tämän ovat tunnistaneet myös Kongon demokraattisen tasavallan hallitus, sekä Yhdysvallat ja Ranska.
Tapahtumat > 2013 alkaen

Vuonna 2021 M23 tarttui jälleen aseisiin sanoen, että lupaukset oli rikottu. YK:n asiantuntijaraportin mukaan jopa 4 000 ruandalaista sotilasta taisteli vuonna 2024 M23:n rinnalla. Angolan välittämään rauhanprosessiin osallistuivat Ruanda ja Kongon demokraattinen tasavalta ja se johti tulitaukosopimukseen vuonna 2024, mutta se hajosi pian ja taistelut jatkuivat.
Tammikuussa 2025 uutisoitiin, että M23-kapinalliset olivat saapuneet jälleen Gomaan. Kaupunki on tärkeä kaupan ja liikenteen solmukohta kaivoskaupunkien ulottuvilla ja Ruandan rajalla. Kaivoksista saadaan erittäin kysyttyjä metalleja ja mineraaleja, kuten kultaa, tinaa ja koltaania, mobiililaitteisiin ja sähköautoihin. Kapinalliset sanoivat hallitsevansa kaupunkia, mutta Kongon hallituksen mukaan sen joukoilla oli edelleen tärkeitä asemia.
Avustusjärjestöjen mukaan Gomassa ryöstettiin elintarvike- ja lääkevarastoja. YK:n mukaan M23-kapinallisten ja Kongon armeijan ja sen liittolaisten välisten yhteenottojen jälkeen sairaaloissa oli uhreja ja kaduilla ruumiita. Kasvava viha kapinallisten hyökkäyksen takia johti siihen, että mielenosoittajat hyökkäsivät ulkomaiden suurlähetystöihin Kinshasassa ja vaatimukset rauhanneuvotteluista taistelujen lopettamiseksi lisääntyvät.
Kongon demokraattisen tasavallan hallitus, YK:n viranomaiset ja monet maat, kuten Yhdysvallat, syyttivät Ruandaa konfliktin ruokkimisesta ja siitä, että se on lähettänyt tuhansia sotilaitaan ja raskaita aseita Kongoon kapinallisryhmä M23:n tueksi. Britannian ulkoministeri David Lammy  sanoi, että Ruanda vaarantaa miljardin dollarin maailmanlaajuisen avun osallistumalla hyökkäykseen Kongon demokraattista tasavaltaa vastaan. Hän osoitti suoran varoituksen  presidentti Paul Kagamelle puhuttuaan kriisistä myös Yhdysvaltain ulkoministeri Marco Rubion kanssa. Lammyn mukaan Ruanda on saanut vuosittain yli miljardi dollaria maailmanlaajuista apua, mukaan lukien noin 32 miljoonaa puntaa kahdenvälistä apua Yhdistyneestä kuningaskunnasta.
Helmikuun 3. 2025 Ruandan tukema M23 ilmoitti yksipuolisesta humanitaarisesta tulitauosta Kongon demokraattisen tasavallan räjähdysherkässä itäosassa. YK:n terveysviraston mukaan ainakin 900 ihmistä kuoli edellisellä viikolla Gomassa kapinallisten ja Kongon joukkojen välillä. M23 ilmoitti, että sillä "ei ollut aikomusta ottaa hallintaansa Bukavua tai muita paikkakuntia", vaikka edellisellä viikolla järjestö sanoi haluavansa jatkaa marssia Kongon pääkaupunkiin Kinshasaan. BBC:n uutisessa todettiin, että YK:n mukaan ainakin 900 ihmistä on kuollut ja 2 880 loukkaantunut.
Seuraukset

Kivun alueen humanitäärinen tilanne oli todella huono jo ennen konfliktin alkua. Konfliktin myötä vajaa miljoona ihmistä on joutunut jättämään kotinsa. Yhteensä alueella arvellaan olevan noin 2,6 miljoonaa pakolaista ja 6,4 miljoonaa hätäavun tarpeessa olevaa.
YK:n arvion mukaan jopa 70 prosenttia Kivun maakuntien väestöstä kärsii aliravitsemuksesta. Konfliktin erityispiirre ovat laajat raiskaukset, joiden kohteeksi joutuvat sekä naiset että miehet. YK arvioi, että pelkästään vuonna 2011 olisi raiskattu noin 11 000 ihmistä, mutta luvut ovat todennäköisesti huomattavasti suuremmat. Alueella on tapahtunut useita joukkoraiskauksia, eivätkä rauhanturvaajat ole kyenneet suojelemaan siviiliväestöä.
Aseellisten ryhmien jakautuminen Kongon demokraattisen tasavallan itäosassa maaliskuussa 2024.
Kaspar Hauser

Piirroskuva Kaspar Hauserista
Kaspar Hauserin muistopatsas Ansbachissa.
Kasparista vuonna 1974 Werner Herzogin ohjaaman elokuvan DVD-kansi.
Kaspar Hauser (30. huhtikuuta tai 29. syyskuuta 1812 – 17. joulukuuta 1833) oli saksalainen löytölapsi, joka löydettiin noin 16-vuotiaana Nürnbergin kaupungista Saksassa 26. toukokuuta 1828.
Elämä

Kaduilla harhailleen, oudosti kävelleen pojan löysi suutari, jolle poika ojensi Nürnbergin kevyen ratsuväen kapteenille osoitetun kirjeen. Kirjeessä kerrottiin Kasparin äidin antaneen pojan kirjeen kirjoittajalle hoidettavaksi. Hoitajalla oli kirjeen mukaan kuitenkin jo kymmenen lasta, joten hän ei voinut huolehtia pojasta. Pojalta löytyi toinenkin, äidin vuonna 1812 kirjoittama kirje. Äiti kertoi kirjeessä olevansa naimaton ja pojan isän olevan Nürnbergin kevyestä ratsuväestä. Kirjeessä toivottiin pojan liittyvän 17-vuotiaana samaan joukko-osastoon, jossa isä oli palvellut. Lopulta hänet annettiin yliopiston professori Georg Friedrich Daumerin huostaan.
Kaspar ei syönyt kuin karkeaa leipää ja joi vain vettä. Lisäksi hän kavahti kirkasta valoa eikä pystynyt kävelemään kunnolla. Löydettäessä Kaspar ei osannut puhua kuin muutamia sanoja. Hän hoki lauseita "minä olen Kaspar Hauser" ja "haluan olla ratsastaja kuten isä". Kaspar oppi kuitenkin hämmästyttävän nopeasti puhumaan, jolloin hän pystyi myös kuvailemaan ja kertomaan oloja, joissa hän oli elänyt ja mitä hän oli kokenut.
Kasparin mukaan häntä oli pidetty pimeässä äänieristetyssä huoneessa tai laatikossa, jossa hän ei mahtunut seisomaan eikä makaamaan suorana. Hänelle oli tarjoiltu ruokaa (vain leipää sekä vettä) ja silloin tällöin Kaspar oli nukutettu, jotta hänet oli saatu pestyä ja vaatteet vaihdettua. Hän oli leikkinyt muutamilla puisilla leluilla ja kirkasvärisillä nauhoilla.
Ennen kuin Kaspar vapautettiin harhailemaan, hänet oli opetettu seisomaan ja kävelemään.
Murha ja teoria todellisesta henkilöllisyydestä

Kaspar Hauser murhattiin 17. joulukuuta 1833 Ansbachin kaupungissa, tekijää ei saatu kiinni. Hauserin epäillään syntyneen Badenin suurherttua Karlin ja tämän puoliso Stéphanie de Beauharnais'n vanhimpana poikana ja siten suvun perintöprinssinä, mutta tulleen vaihdetuksi vaikean syntymän yhteydessä kuolemansairaaseen lapseen, joka menehtyikin vain hieman myöhemmin. Tekoa ja myöhempää murhaa on esitetty kreivitär Luise von Hochbergin järjestämäksi, sillä Karlin jäätyä vaille miespuolista perillistä siirtyi kruunu Karlin isoisän epäsäätyisen Luise-vaimon Leopold-pojalle. Myöhemmät DNA-testit ovat vahvistaneet tämän mahdollisuuden. Suvun perilliset ovat kieltäytyneet kommentoimasta asiaa, eikä myöskään DNA-näytteiden ottamista suvun kryptasta ole sallittu.
Kirjeet

Kasparilta löydettiin kaksi kirjettä, joista toisen esitettiin olevan pojan äidiltä ja toinen pojan myöhemmältä hoitajalta. Hoitajan kirjettä ei ollut päivätty.
Kirjeet > Äidin kirje

Äidin kirje oli päivätty yksinkertaisesti "Lokakuussa 1812":
Kulttuuriviitteet > Kuunnelma

Eeva-Liisa Mannerin kuunnelma Yön Kaspar eli Kaspar Hauserin tarina kantaesitettiin Yleisradiossa 1986.
Kulttuuriviitteet > Näytelmä

Q-teatterissa tuli vuonna 2014 ensi-iltaan Kaspar Hauserista kertova näytelmä. Sen ohjasi Akse Pettersson, ja hän on kirjoittanut sen yhdessä Johannes Ekholmin kanssa. Kriitikon mukaan se ammentaa historiasta mutta "näyttää, miltä maailma näyttää ja tuntuu juuri nyt, kolmikymppisten tekijöidensä näkökulmasta". Näytelmä sai kiitokset ja kehut niin yleisöltä kuin kriitikoiltakin. Se esitettiin vuonna 2015 myös Kansallisteatterissa.
Kulttuuriviitteet > Elokuva

Werner Herzog on ohjannut 1974 Kaspar Hauserista elokuvan Kaspar Hauserin tapaus (Jeder für sich und Gott gegen alle)
Kirjallisuutta

Kitchen, Martin: Kaspar Hauser: Europe’s Child.  London:  Palgrave Macmillan, 2001.  ISBN 0-333-96214-1
Shengold, Leonard: Kaspar Hauser and Soul Murder: A Study of Deprivation. International Review of Psycho-Analysis, 1978, 5. vsk, s. 457–476.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.zdf.de/ZDFde/inhalt/31/0,1872,2027199,00.html?dr=1 (saksaksi)
http://www.feralchildren.com/ (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Japani  Tšekki  Australia  Alankomaat  Puola 
Taiteenala:  FID 
Henkilöt:  Deutsche Biographie  DDB  Trove 
Muut:  IdRef
Parannus

Parannus on kristillisessä terminologiassa yksilön toimintaa, joka kuuluu osana yksilön muuttumiseen Jumalalle otolliseksi. Parannuksen ja uskon suhde kuuluu olennaisena osana vanhurskauttamisoppiin. Vaikka kristittyjen kesken vallitsee varsin suuri yksimielisyys siitä, että Jeesus Kristus vapahtaa syntisen ihmisen, eri kirkkokunnilla on hyvinkin erilaiset näkemykset yksilön pelastumisen mekanismista.
Luterilaisessa teologiassa parannus on uskon aikaan saama ilmiö, jossa yksilö luopuu Pyhän Hengen johdattamana synnillisestä elämästä ja tekee lähimmäisilleen rakkauden tekoja. Parannusta edeltää usein Jumalan lain tuntemuksen aiheuttama kauhu, josta usko Jeesuksen sovitustyöhön vapauttaa. Luterilaisessa teologiassa jo pelkkä usko on riittävä ehto pelastumiselle, mutta se aiheuttaa pelastuneessa mielenmuutoksen, joka näkyy hyvänä elämänä. Koska yksilö on kuitenkin altis pahaan läpi elämänsä, parannus jää väistämättä epätäydelliseksi. Tämä ei kuitenkaan haittaa, sillä Jeesuksen sovitustyö tekee yksilöstä Jumalan edessä täydellisen.
Aiheesta muualla

Suomen rauhanyhdistysten keskusyhdistyksen sivu aiheesta (Arkistoitu – Internet Archive)
Suomen evl. kirkon Katekismus aiheesta (Arkistoitu – Internet Archive)
Kateryna Kalytko

| Kateryna Kalytko> Катерина Олександрівна Калитко |
| --- | --- |

Henkilötiedot
Syntynyt: 8. maaliskuuta 1982 (ikä 42) Vinnytsja
Kansalaisuus:  Ukraina
Ammatti:  runoilija kirjailija kääntäjä
Aiheesta muualla
kkateryna.wordpress.com
Löydä lisää kirjailijoitaKirjallisuuden teemasivulta
Kateryna Oleksandrivna Kalytko (ukr. Катерина Олександрівна Калитко; s. 8. maaliskuuta 1982 Vinnytsja) on ukrainalainen runoilija, kirjailija ja kääntäjä. Hän on julkaissut seitsemän runokokoelmaa, kaksi novellikokoelmaa ja yhden romaanin. Hänen runojaan on julkaistu  ukrainalaisen kirjallisuuden antologioissa, ja hänen teoksiaan on käännetty useille kielille.
Kalytko kääntää teoksia ukrainaksi serbokroaatista. Hän on kääntänyt muun muassa Adisa Bašićin, Nenad Veličkovićin ja Miljenko Jergovićin teoksia. Hän sai Metaphora-palkinnon vuonna 2014 Jergovićin teosten käännöksestä.
Kalytko sai vuonna 2017 BBC:n "vuoden ukrainalainen kirja" -palkinnon novellikokoelmastaan Земля загублених, або маленькі страшні казки (Eksyneiden maa, pieniä kauheita tarinoita). Palkinnon myöntäjä totesi: "Teemat, joita Kateryna Kalytko tutkii novelleissaan, ovat erityisen tärkeitä nykyään, kun maailma näyttää yhä jakautuneemmalta. Hän korostaa, kuinka tärkeää on, että ihmiset pysyvät yhteydessä toisiinsa ja ymmärtävät toisiaan, olipa heillä millainen elämänkokemus, historia ja arvot tahansa.
Kalytko on opiskellut valtiotieteitä ja viestintää Kiovan Mohyla-akatemiassa.
Kalytko on myös Intermezzo Short Story Festival -nimisen novellifestivaalin perustaja.
Kate Smith

| Kate Smith |
| --- | --- |

Henkilötiedot
Syntynyt: 1. toukokuuta 1907 Greenville, Virginia, Yhdysvallat
Kuollut: 17. kesäkuuta 1986 (79 vuotta) Raleigh, Pohjois-Carolina
Kansalaisuus:   Yhdysvallat
Ammatti:  laulaja
Kathryn ”Kate” Elizabeth Smith (1. toukokuuta 1907 Greenville, Virginia – 17. kesäkuuta 1986 Raleigh, Pohjois-Carolina) oli yhdysvaltalainen laulaja.
Kate Smithin suosio oli huipussaan 1930- ja 1940-luvuilla. Kaikkiaan hän teki yli 2 000 levytystä, joista 19 myi yli miljoona kappaletta. Tunnetuin hänen esittämistään kappaleista on vuonna 1938 levytetty Irving Berlinin ”God Bless America”. Oma radio-ohjelmansa hänellä oli vuosina 1931–1958.
Philadelphia Flyers -jääkiekkojoukkue on käyttänyt Kate Smithin esittämää ”God Bless America” -kappaletta tuomaan onnea tärkeissä otteluissa. Vuoden 1969 jälkeen kappale on esitetty kaikkiaan 134 kertaa ja Flyers on voittanut otteluista 100. Vuosi Smithin kuoleman jälkeen häntä esittävä patsas pystytettiin Flyersin kotihallin edustalle.
Kate Smith on saanut kaksi tähteä Hollywood Walk of Famelle.. Lisäksi hänet on nimetty sekä Radio Hall of Fameen että NAB Hall of Fameen.
Aiheesta muualla

Muistokirjoitus New York Timesissa (englanniksi)
Kate Smith Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Yhdysvallat  Tšekki  Alankomaat 
Taiteenala:  Discography of American Historical Recordings  Grammy Awards  MusicBrainz 
Muut:  Europeana  SNAC
Petro Punna

| Henkilötiedot |
| --- | --- | --- | --- |
Syntymäaika: 13. helmikuuta 1974 (ikä 51)
Syntymäpaikka: Lieto, Suomi
Pelipaikka: puolustava keskikenttäpelaaja
Pituus: 186 cm
Junioriseurat
: KaaNa
: JyP-77
Seurat
| Vuodet | Seura | O | (M) |
| 1992 | JyP-77 | 1 | (0) |
| 1993–1996 | JJK | 59 | (3) |
| 1997–1998 | TPS | 19 | (1) |
| 1997 | → ÅIFK | 2 | (0) |
| 1999 | FC Inter | 19 | (1) |
| 2000 | MyPa | 0 | (0) |
| 2000 | SäyRi | 1 | (0) |
| Yhteensä | Yhteensä | 101 | (5) |
 Seurajoukkueuran tilastot kattavat vain kansalliset sarjat.
Petro Punna (s. 13. helmikuuta 1974 Lieto) on uransa lopettanut suomalainen jalkapalloilija. Hän oli pelipaikaltaan puolustava keskikenttäpelaaja.
Punna pelasi Veikkausliigassa 38 ottelua ja teki kaksi maalia vuosina 1997–1999. Kausina 1997 ja 1998 hän edusti Turun Palloseuraa ja kaudella 1999 FC Inter Turkua. Molemmissa seuroissa hän pelasi 19 liigaottelua ja teki yhden liigamaalin. Ensiesiintymisensä pääsarjatasolla Punna teki 1. kesäkuuta 1997, kun TPS hävisi vierasottelussa FF Jarolle maalein 1–3. Hän oli Myllykosken Pallon sopimuspelaaja kaudella 2000, mutta ei esiintynyt kertaakaan sarjapeleissä loukkaantumisten vuoksi.
Punna toimi JJK Jyväskylän toimitusjohtajana marraskuusta 2013 toukokuuhun 2014. Punna aloitti Turun Palloseuran toimitusjohtajana syyskuussa 2024, mutta irtisanoutui koeajan puitteissa lokakuussa 2024.
Björnberg

Björnberg on alkuaan porilainen suomalainen teollisuussuku, joka on nykyään tunnettu Myllykoski Oyj:n omistajina. Suvulla oli vahva asema myös Partekissa, mutta yhtiön pilkkomisen jälkeen siitä on jäljellä vain Gustaf Björnbergin 0,05 prosentin osuus Cargotecin äänivallasta. Avioliiton kautta Björnbergit liittyvät kuitenkin myös Fazerin sukuun.
Suvun jäseniä

Karl Björnberg (1696–1775), kenraaliluutnantti
Carl Fredrik Björnberg (1791–1849) Porilainen kauppias ja laivanvarustaja
Carl Anton Björnberg (1821–1866), Porilainen kauppias ja Porin Konepajan perustaja
E. A. Björnberg, Tammikuun valiokunnan jäsen
Fredrik Geronimo Björnberg (1857–1924), Myllykoski Träsliperi Aktiebolagin perustaja, ministerivaltiosihteerin apulainen, eversti Claes Björnbergin veli
Claës Björnberg (1859–1931), Myllykoski Träsliperi Aktiebolagin perustaja
Ricardo Björnberg (1861–1917), porilainen arkkitehti
Carl Gustaf Björnberg (1901–1995), Yhtyneiden Paperitehtaiden johtaja, Myllykosken Paperitehdas Oy:n toimitusjohtaja
Fredrik Björnberg (s. 1938), geologi, Myllykoski Oy:n hallituksen puheenjohtaja
Hans J. Björnberg (1944–26.5.1990), Partekin toimitusjohtaja 1990-luvulla
Carl G. Björnberg (s. 1941), Myllykoski Oy:n toimitusjohtaja, Fredrik Björnbergin veli
Emelie Björnberg  (s. 1979), vaatesuunnittelija
Aiheesta muualla

Anton Björnberg Pori tieto.
Näihin sijoittavat Björnbergit. Talouselämä, 14.1.2011.  Artikkelin verkkoversio. Viitattu 14.1.2011. (Arkistoitu – Internet Archive)
Beautiful Eyes

| Beautiful Eyes Taylor Swift |
| --- | --- | --- |

EP-levyn tiedot
 Äänitetty : 2005–2008
 Julkaistu: 15. heinäkuuta 2008
 Formaatti: CD, lataus
 Tuottaja(t): Scott Borchetta, Nathan Chapman, Robert Ellis Orrall
 Tyylilaji: country, pop
 Kesto: 19.25
 Levy-yhtiö: Big Machine Records
Listasijoitukset
  9.    (country) 1.
Taylor Swiftin muut julkaisut
| Sounds of the Season: The Taylor Swift Holiday Collection 2007 | Beautiful Eyes 2008 | Fearless 2008 |
Beautiful Eyes on yhdysvaltalaisen laulaja Taylor Swiftin EP vuodelta 2008. EP sisältää aiemmin julkaisemattoman kappaleen ”Beautiful Eyes”, Swiftin esikoisalbumin Taylor Swift bonusraidat ”I Heart ?” ja ”I’m Only Me When I’m With You” ja uusia versioita albumin kappaleista. EP:n mukana on Swiftin musiikkivideoita sisältävä DVD. EP:tä myytiin yksinoikeudella vain Yhdysvalloissa Walmartin tavarataloissa ja sivustolla.
EP pääsi Yhdysvaltain Billboard 200 -listalla sijalle 9. Myydyimpien countryalbumien listalla se nousi listaykköseksi syrjäyttäen Swiftin oman albumin Taylor Swift ykköspaikalta.
Kappaleet

| CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Beautiful Eyes | Taylor Swift | 2.54 |  |  |  |  |  |  |
| 2. | Should’ve Said No (Alternative Version)  | Swift | 3.46 |  |  |  |  |  |  |
| 3. | Teardrops on My Guitar (Acoustic Version)  | Swift, Liz Rose | 2.59 |  |  |  |  |  |  |
| 4. | Picture to Burn (Radio Edit)  | Swift, Rose | 2.53 |  |  |  |  |  |  |
| 5. | I’m Only Me When I’m With You | Swift, Robert Ellis Orrall, Angelo Petraglia | 3.25 |  |  |  |  |  |  |
| 6. | I Heart ? | Swift | 3.27 |  |  |  |  |  |  |
|  |  |  | 19.25 |  |  |  |  |  |  |
| DVD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Beautiful Eyes | Swift | 2.56 |  |  |  |  |  |  |
| 2. | Picture to Burn | Swift, Rose | 3.36 |  |  |  |  |  |  |
| 3. | I’m Only Me When I’m With You | Swift, Orrall, Petraglia | 3.47 |  |  |  |  |  |  |
| 4. | Tim McGraw | Swift, Rose | 2.59 |  |  |  |  |  |  |
| 5. | Teardrops on My Guitar (Pop Version)  | Swift, Rose | 3.26 |  |  |  |  |  |  |
| 6. | Our Song | Swift | 3.36 |  |  |  |  |  |  |
| 8. | Making of Picture to Burn Video |  | 22.02 |  |  |  |  |  |  |
| 9. | GAC New Artist Interview |  | 14.45 |  |  |  |  |  |  |
| 10. | Should’ve Said No (2008 ACM Awards Performance)  | Swift | 4.04 |  |  |  |  |  |  |
|  |  |  | 62.06 |  |  |  |  |  |  |